આડા દિવસોમાં પવન સડસડાટ વાતો હોય છે, પરંતુ દશેરાના દિવસો ઘોડું ન દોડે તેમ ઉત્તરાયણના દિવસે જ પવન પડી જાય છે. હવામાન વિભાગ પણ સારા પવનની આગાહી કરીને ભોઠું પડે છે. સ્થાનિક હવામાન વિભાગની કચેરીના હવામાન શાસ્ત્રી મનોરમા મોહંતી કહે છે, “આવતીકાલના ઉત્તરાયણના દિવસે પતંગ રસિયાઓને ઉત્તર પશ્ચિમથી ઉત્તરની દિશા ધરાવતો આશરે પ્રતિકલાક ૧૦થી ૨૦ કિમીની ઝડપ ધરાવતો પવન મળશે. જ્યારે વાસી ઉત્તરાયણના દિવસે પવનની ગતિ ઉત્તર પૂર્વથી ઉત્તરની રહેશે. વાસી ઉત્તરાયણએ પણ પતંગ રસિયાઓને પ્રતિ કલાક ૧૦થી ૨૦ કિમીની ઝડપ ધરાવતો પવનનો લાભ મળશે.”